Duitse federale verkiesing van 2021 - Wikipedia
Duitse federale verkiesing van 2021
Die Duitse federale verkiesing van 2021 is op 26 September 2021 gehou om die lede van die 20ste Bundestag te verkies. Op dieselfde dag is daar ook staatsverkiesings in Berlyn en Mecklenburg-Voorpommere gehou. Die sittende bondskanselier van Duitsland, Angela Merkel, het nie vir herverkiesing gestaan nie, wat die eerste keer in die naoorlogse geskiedenis was dat 'n sittende bondskanselier nie vir herverkiesing gestaan het nie.
Die samestelling van die nuutverkose Bundestag. ██ Die Linke: 39 setels ██ SPD: 206 setels ██ Die Groenes: 118 setels ██ FDP: 92 setels ██ CDU: 196 setels ██ AfD: 83 setels ██ SSW: 1 setel
Met 25,7% van die totale stemme het die sentrum-linkse Sosiaal-Demokratiese Party van Duitsland (SPD) hul beste uitslag sedert 2005 behaal en vir die eerste keer sedert 2002 die grootste party in die Bundestag geword. Die sentrum-regse, regerende CDU/CSU, wat 'n groot koalisie met die SPD sedert 2013 lei, het hul swakste resultaat ooit behaal met 24,1%, 'n beduidende afname van 32,9% in 2017. D|ie sentrum-linkse Alliansie 90/Die Groenes het hul beste resultaat in die geskiedenis behaal met 14,8%, terwyl die sentrum-regse Vrye Demokratiese Party (FDP) gegroei het tot 11,5%. Die ekstreem regse Alternative für Deutschland (AfD) het met 10,3% van die stemme van die derde na die vyfde plek geval, 'n afname van 2,3 persentasiepunte. Die ver-linkse Die Linke het die swakste vertoning sedert hul amptelike stigting in 2007 beleef, en kon nie die drempel van 5% met net meer as 'n tiende van 'n persentasiepunt oorskry nie. Die party was nietemin geregtig op volle proporsionele verteenwoordiging, omdat dit drie direkte kiesafdelings gewen het.
Met die ingewikkelde koalisiegesprekke wat nodig is vir die vorming van 'n regering, word die FDP en die Groenes beskou as koningmakers, en 'n driepartykoalisie word as 'n waarskynlike uitkoms bespreek.
↑ Leopold Scholz (27 September 2021). Duitse verkiesing: Uitslag ontsyfer. Netwerk24. URL besoek op 29 September 2021.
↑ Duitsland: Scholz hoop op drieledige koalisie. Netwerk24 (27 September 2021). URL besoek op 29 September 2021.
Ontsluit van "https://af.wikipedia.org/w/index.php?title=Duitse_federale_verkiesing_van_2021&oldid=2455350"